ਬ੍ਰਿਟਿਸ਼ ਫ਼ੌਜੀ ਅਧਿਕਾਰੀਆਂ ਨਾਲ ਸੰਵਾਦ ਦੌਰਾਨ ਕੈਪਟਨ ਅਮਰਿੰਦਰ ਸਿੰਘ

ਪੰਜਾਬੀ ਜਾਗਰਣ ਦੀ ਖ਼ਬਰ ਮੁਤਾਬਕ 'ਸੋਲਜਰ ਟੂ ਸੋਲਜਰ' ਸੰਵਾਦ ਦੌਰਾਨ ਕੈਪਟਨ ਅਮਰਿੰਦਰ ਸਿੰਘ ਨੇ ਬ੍ਰਿਟਿਸ਼ ਫ਼ੌਜ ਦੇ ਅਫ਼ਗਾਨਿਸਤਾਨ ਦੀਆਂ ਪਹਾੜੀਆਂ ਵਿੱਚ ਜਾਣ 'ਤੇ ਸਵਾਲ ਚੁੱਕੇ। 

ਮੁੱਖ ਮੰਤਰੀ ਨੇ ਕਿਹਾ, ''ਅੱਜ ਤੱਕ ਦੋ ਵਾਰ ਐਂਗਲ-ਅਫ਼ਗਾਨ ਯੁੱਧ ਹੋਇਆ। ਮਹਾਰਾਜਾ ਰਣਜੀਤ ਸਿੰਘ ਨੇ ਵੀ ਅਫ਼ਗਾਨਿਸਤਾਨ ਨਾਲ ਯੁੱਧ ਲੜਿਆ, ਪਰ ਉਨ੍ਹਾਂ ਦੀ ਨੀਤੀ ਦਾ ਹਿੱਸਾ ਸੀ ਕਿ ਉਹ ਕਦੇ ਵੀ ਯੁੱਧ ਪਹਾੜੀਆਂ ਵਿੱਚ ਨਹੀਂ ਲੜਦੇ ਸੀ।''

ਕੈਪਟਨ ਨੇ ਇਤਿਹਾਸਿਕ ਸੰਦਰਭ ਨਾਲ ਗੱਲ ਕਰਦਿਆਂ ਕਿਹਾ ਕਿ ਮਹਾਰਾਜਾ ਰਣਜੀਤ ਸਿੰਘ ਨੇ ਜਦੋਂ ਵੀ ਯੁੱਧ ਕੀਤਾ ਤਾਂ ਜ਼ਮੀਨ 'ਤੇ ਹੀ ਜੰਗੀ ਹੋਈ। 

ਇਸੇ ਦੌਰਾਨ ਮੁੱਖ ਮੰਤਰੀ ਨੇ ਬ੍ਰਿਟਿਸ਼ ਫ਼ੌਜ ਅਧਿਕਾਰੀਆਂ ਅੱਗੇ ਸਵਾਲ ਚੁੱਕਿਆ, ਬ੍ਰਿਟਿਸ਼ ਫ਼ੌਜ ਨੇ ਐਂਗਲੋ-ਅਫ਼ਗਾਨ ਜੰਗ ਤੋਂ ਸਬਕ ਨਹੀਂ ਲਿਆ। ਆਖ਼ਰ, ਉਹ ਅਫ਼ਗਾਨਿਸਤਾਨ 'ਚ ਕਿਵੇਂ ਫਸ ਗਏ? 

ਇਸ ਸਵਾਲ 'ਤੇ ਬ੍ਰਿਟਿਸ਼ ਫ਼ੌਜ ਅਧਿਕਾਰੀਆਂ ਨੇ ਕਿਹਾ ਕਿ, ਅਸੀਂ ਤਾਂ ਫ਼ੌਜੀ ਹਾਂ। ਨੀਤੀਗਤ ਫ਼ੈਸਲੇ ਲੈਣਾ ਸਾਡਾ ਅਧਿਕਾਰ ਨਹੀਂ ।

ਕੈਪਟਨ ਅਮਰਿੰਦਰ ਦੇ ਮਹਾਰਾਜਾ ਰਣਜੀਤ ਸਿੰਘ ਦੇ ਹਵਾਲੇ ਨਾਲ ਪੁੱਛੇ ਇਸ ਸਵਾਲ ਅੱਗੇ ਨਿਰਉੱਤਰ ਹੋਏ ਬ੍ਰਿਟਿਸ਼ ਫੌਜੀ ਅਫ਼ਸਰ ।